Kui ma siis ühel õhtul end lõpuks korralikult arvuti ette sain ning kohe vapralt 3 turniiri ette võtsin, selgus tõsiasi, et suvekodu internetiühendus on mängimiseks tegelikult kõlbmatu.  Kolm viieminutilist katkestust olid kindlasti olulisteks teguriteks, et lendasin Pacificus 80K gar satikalt bubble peal välja ning viiendana ühelt STT-lt. Samas olin pokernewsi 5,5 turniiriks juba targem ja taktika oli lihtne: nupuvalikuks olid vaid all-in või fold, sain 2.  koha  , pealegi tundus, et turniiri lõpuks oli netiühendus normaliseerunud (kõrvale mängisin probleemitult SunPokeris satikaid). Sellest innustust saades julgesin ekraanile tõsta veel paar lauda.  Kui SunPokeris ilmus korraks ekraanile "Reconnecting", hakkas Pacific ette loopima kummalisi aknaid ning ainus võimalus edasi minna oli tuba sulgeda ja taaskäivitada. Veel paar sellist jama ning oli aeg tunnistada, et kui crypto saab kõikuva ühendusega hakkama  mõne sekundi jooksul, siis Pacific läheb totaalselt lolliks ning seal ei saa ma sellistel tingimustel kohe kindlasti mängida.  Muidugi lõppesid Pacificu turniirid taas hävimisega ning positiivsest küljest jäi üle vaid kibestunult nentida, et õnneks ei ostnud ma end vähemalt 80K garanteeritule sisse.  Tegelikult on see mängimine selliselt muidugi küsitav ka teistes tubades, aga samas ei kujuta ju ette, et ma kogu juunikuu tööta istuksin. Igatahes toksin praegu SunPokeris boonuseid    , millest lubasin ju tegelikult hoiduda. Paar korda olen "reconnect..." hoiatuse ekraanile saanud, kuid õnneks pole veel ühtki kätt seetõttu muckitud. Närvid on tavapäratult pingul, eks näis, mis edasi saab. Samas hakkab homme ka uus sisustusnädal, seega ehk ei jää aegagi mängimiseks!